Ohjeita kilpailijoille

Tervetuloa kilpailemaan Akaan Toijalaan! Toijala Junior Gameseihin on osallistunut viime vuosina noin 200 kilpailijaa, joten odotamme runsasta osallistujajoukkoa myös tällä kertaa! Tule siis hyvissä ajoin paikalle varmistamaan osanottosi tai ilmoittautumaan!

Kilpailujen sujuvuuden takia toivomme kilpailijoiden tutustuvan seuraaviin ohjeisiin:

Osallistumisen varmistaminen: kaikki kilpailijat varmistavat osallistumisensa kaikkiin lajeihin kisakansliassa. Varmistus on tehtävä viimeistään tuntia ennen ko. lajin alkua.

Jälki-ilmoittautuminen ja osallistumismaksun maksaminen on hoidettava viimeistään tuntia ennen lajin alkua. Pyri varaamaan mukaasi tasaraha.

Kilpailunumeroita käytetään vain 800 ja 1000 metrin juoksuissa. Numerot jaetaan lähtöpaikalla. Muista palauttaa kilpailunumerosi – niitä ei saa ottaa omaksi !

Pikamatkoilla juoksuerät juostaan suoraan loppukilpailuina.

Välineiden punnitus tapahtuu kisakansliassa. Punnitus on tehtävä viimeistään tuntia ennen lajin alkua.

KENTTÄLAJIEN SUORITUSMÄÄRÄT:
- T7, P7, T9, P9, T11, P11, T13, P13 kenttälajeissa on kaikilla 4 lajisuoritusta
 
- T15, P15, N17, M17, N19, M19 kenttälajeissa suorituksia on 3 + 3, eli ensin kaikilla on 3 suoritusta, ja sen jälkeen 8 parasta jatkaa kolmelle viimeiselle kierrokselle.

KORKEUSHYPYSSÄ riman nostot ovat:
P13 ja T15: 	-6, 106-111-116-121-126-131-135-139-143-146, +3
N19/N17:	-6, 120-125-130-135-140-145-150-154-158-161 +3

JUNNUKEIHÄS JA PALLO
heitetään urheilukentän korkeus- ja seiväshyppypaikkojen puoleisessa päässä.
 
- - -

Ole ajoissa suorituspaikalla nimenhuutoa ja harjoitussuorituksia varten. Jos osallistujia on paljon, ajoissa paikalla oleminen on sitäkin tärkeämpää, että aikataulussa pysyttäisiin mahdollisimman hyvin.

Kenttälajit joustavat juoksujen suhteen. Juoksut siis juostaan aikataulun mukaisesti, ja juoksuissa mukana oleva kilpailija saa tulla tekemään oman kenttälajisuorituksensa meneillään olevan kierroksen aikana, esim. kierroksen lopussa. Poistumisesta toiseen lajiin on ilmoitettava kenttälajista vastaavalle toimitsijalle.

Palkintojenjako pyritään suorittamaan mahdollisimman pian kilpailun loputtua, joten kilpailijoiden toivotaan seuraavan kuulutuksia tarkkaavaisesti. Palkinnot jaetaan jokaisen lajin kolmelle parhaalle. Voit poistua kesken kenttälajin noutamaan palkintoasi ilmoittamalla tästä toimitsijalle ja tehdä oman suorituksesi esim. kuluvan kierroksen lopussa. Jos palkintojenjako osuu juoksukilpailuun valmistautumisen yhteyteen, voit noutaa palkintosi jälkikäteen palkintojenjakajalta.
 
Tarvittaessa kilpailijoiden vanhempien ym. toivotaan auttavan toimitsijatehtävissä. Tästä saa vaivanpalkaksi ilmaiset toimitsijakahvit/mehut + pullat; toimitsijakahvio löytyy kioskirakennuksen takaa. Saat Vauhdin toimitsijoilta kahvilipukkeen.

MUUTA:

Pukuhuoneet sijaitsevat katsomoon nähden kentän toisella puolella. Kulkeminen pukuhuoneille suoraan kentän poikki on ehdottomasti kiellettyä turvallisuussyistä ! Kierrä kentän päätyjen kautta.

Vessoja on katsomorakennuksen takana (miehet) ja päädyssä (naiset) sekä kentän toisella puolella huoltorakennuksessa.

Kilpailuissa toimii Vauhdin naisjaoston kioski, jonka tuotto tulee nuorisourheilun hyväksi.
 
Jos tarvitaan ensiapua, ilmoita asiasta kisakioskiin.

Paikoitustilaa löytyy urheilukentän molemmilta puolilta. 

Kilpailujen tulokset julkaistaan mm. Toijalan Vauhdin ja Tilastopajan internet-sivuilla.

TOIJALAN VAUHTI